เมื่อวันที่5 เม.ย มีปจด.มาวันแรกค่ะมาประมาณ5วัน หลังจากนั้นวันที่ 25 เม.ย ก็มีเลือดออกมาคล้ายปจด.ค่ะมีลักษณะเป็นเมือกปนเลือดค่ะเลอะกกน.นิดหน่อยแต่พอใส่ผ้าอนามัยไม่เลอะเลยค่ะเป็นประมาณ3วัน พอมาเดือนนี้ก็เป็นแบบนี้อีกค่ะมาวันที่7เป็นเมือกปนเลือดค่ะพอวันที่10ช่วงเช้ามีเลือดคล้ายปจด.มามากค่ะเราก็เลยนึกว่าปจด.มาแล้วเลยใส่ผ้าอนามัยตลอดแต่พอใส่มาจนถึงตอนนี้ปจด.ออกมานิดเดียวลักษณะคล้ายเมือกเลยค่ะเป็นสีดำคล้ำๆ ไม่แสบไม่คันไม่มีกลิ่น อ่อนเพลียง่ายมากค่ะคือจะลุกไปทำอะไรหน้าจะมืด ตาจะพร่ามัว หายใจไม่ค่อยสะดวกค่ะ ฉี่บ่อยมาก หน่วงๆท้องรู้สึกหิวตลอดเลยค่ะ นอนไม่ค่อยหลับ อยากทราบว่ามีโอกาสเสี่ยงจะเป็นโรคอะไรอันตรายมั้ยคะ
สวัสดีค่ะ การมีเลือดออกในวันที่ 5 เม.ย. 5 วัน 25 เม.ย. 3 วัน วันที่ 7 พ.ค. และวันที่ 10 พ.ค. ดังกล่าว ถือเป็นลักษณะของการมีเลือดออกกะปริดกะปรอย ซึ่งสาเหตุอาจเกิดจาก1. ภาวะแทรกซ้อนจากการตั้งครรภ์ เช่น แท้งคุกคาม ท้องนอกมดลูก เป็นต้น แต่มักจะมีอาการปวดท้องน้อยร่วมด้วย2.ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น3. มดลูกอักเสบ หรืออุ้งเชิงกรานอักเสบ แต่จะมีอาการตกขาวที่ผิดปกติและปวดท้องน้อยร่วมด้วย4.ผลข้างเคียงจากการใช้ฮอร์โมนต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดยาสตรียาสมุนไพรต่างๆ เป็นต้น รวมถึงยาบางชนิด เช่น ยาป้องกันการแข็งตัวของเลือด ยาต้านเศร้า เป็นต้น5. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ6. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้นหากมีเพศสัมพันธ์ แนะนำลองตรวจหาการตั้งครรภ์ดูก่อนค่ะ ซึ่งหากมีการตั้งครรภ์ อาการอ่อนเพลีย หน้ามืด ปัสสาวะบ่อย หน่วงท้อง หิวบ่อย นอนไม่หลับ ก็อาจเป็นอาการของการตั้งครรภ์ได้ แต่หากตรวจไม่พบการตั้งครรภ์ และยังคงมีอาการเลือดออกกะปริดกะปรอยดังกล่าว ควรไปพบแพทย์เพื่อหาสาเหตุค่ะ